പഞ്ചാബിനെതിരെ തോല്വി ചെന്നൈ താരം ഗാലറിയില്വച്ച് വനിതാ സുഹൃത്തിനോട് ചെയ്തത് കണ്ട് അമ്ബരന്ന് കാണികള് ദുബായ്: ഇന്ത്യന് പ്രീമിയര് ലീഗില് വ്യാഴാഴ്ച നടന്ന ആദ്യ മത്സരത്തില് പഞ്ചാബ് കിങ്സിനോട് ചെന്നൈ സൂപ്പര് കിങ്സ് ദയനീയ തോല്വി വഴങ്ങിയിരുന്നു. മത്സര ശേഷം ചെന്നൈ താരം ദീപക് ചാഹര് ഗാലറിയില്വച്ച് തന്റെ വനിതാ സുഹൃത്തിനോട് ചെയ്തത് കണ്ട് കയ്യടിക്കുകയാണ് കാണികള്. വനിതാ സുഹൃത്തിനോട് വിവാഹാഭ്യര്ഥന നടത്തുന്ന ചാഹറിന്റെ വീഡിയോ ഇപ്പോള് സമൂഹമാധ്യമങ്ങളില് വൈറലാകുകയാണ്. ദീപകിന്റെ അപ്രതീക്ഷിത വിവാഹഭ്യര്ത്ഥന കണ്ട് അമ്ബരന്ന് സുഹൃത്ത് പിന്നീട് അഭ്യര്ത്ഥന സ്വീകരിക്കുകയും ചെയ്തു. സ്പെഷല് മൊമന്റ് എന്ന അടിക്കുറിപ്പോടെ ചഹാര് വീഡിയോ തന്റെ ഇന്സ്റ്റാഗ്രാം പേജില് പങ്കുവെക്കുകയും ചെയ്തു. മത്സരത്തില് ടോസ് നഷ്ടപ്പെട്ട് ആദ്യം ബാറ്റ് ചെയ്ത ചെന്നൈ ഉയര്ത്തിയ 135 റണ്സ് എന്ന വിജയലക്ഷ്യം പഞ്ചാബ് 13 ഓവറില് 4 വിക്കറ്റ് നഷ്ടത്തില് മറികടന്നു. നായകന് കെ.എല് രാഹുലിന്റെ വെടിക്കെട്ട് ബാറ്റിംഗ് പ്രകടനമാണ് പഞ്ചാബിന് ഉജ്ജ്വല വിജയം സമ്മാനിച്ചത്.